Su Hui

**Su Hui** (chinés tradicional: 蘇蕙; chinés simplificado: 苏蕙; *pinyin*: *Sū Huì*; Wade-Giles: *Su1 Hui4*), foi unha poeta chinesa do período medio dos Dezaseis Reinos, que viviu no século IV. O seu nome de cortesía é **Ruolan** (chinés tradicional: 若蘭; chinés simplificado: 若兰; *pinyin*: *Ruòlán*; Wade-Giles: *Jo4-lan2*). Su é célebre polo seu extremadamente complexo poema en forma de palíndromo (*huíwén* 回文), que aparentemente innovou este xénero, ademais de producir o exemplo máis complexo da historia.

## Traxectoria 
[miniatura|esquerda|Su Hui co seu gran [palíndrom, o *Xuanji Tu*.]]
A dinastía Jin (265–420) unificara brevemente o imperio chinés en 280, mais entre 291 e 306 tivo lugar unha guerra civil entre múltiples bandos no norte da China, devastando esa parte do país. Durante os primeiros trece anos foi unha loita polo poder entre príncipes e duques. Entón, en 304, o líder da antigamente independente nación do Xiongnu do norte declaraon a independencia, baixo o acabado de declarar Gran Chanyu, Liu Yuan, máis tarde príncipe Han Zhao. Outros varios grupo de chineses non Han involucráronse no que se chama levantamento de Wu Hu. Contra 317 o último príncipe Jin que continuaba, agora como emperador, gobernaba un imperio reducido á antiga área do sur, e a antiga parte norte do imperio Jin fora dubdividido en varios estados independentes. En 351, fundouse o estado dos anteriores Qin e en 376 unificara con éxito o norte da China.

Su Hui era poeta do reino dos anteriores Qin (351-394). Procedían dunha familia de literatos do actual condado de Fufeng, na provincia de Shaanxi. Era a terceira filla de Su Daozhi. Su Hui casou aos dezaseis anos (quince segundo a conta occidental), e foi a vivir co seu marido, Dou Tao, no que hoxe é o distrito de Qinzhou, na provincia de Gansu, onde era o gobernador.

## Poema palindrómico: *Xuanji Tu* 
miniatura|Su Hui bordando un círculo nunh ilustración da dinastía Qing
Su Hui foi coñecida por un poema importante e infrecuente. Foi descrito en fontes contemporáneas como tecido en brocado, tense que ler en círculo e consiste en 112 ou tamén 840 caracteres. No período Tang, contábase a seguinte historia:
:Dou Tao de Qinzhou estaba exiliado no deserto, lonxe da súa esposa a señora Su. Trala súa marcha de Su, Dou xurou que non casaría con outra persoa. Porén, en canto chegou á rexión do deserto, casou con alguén. A señora Su compuxo un poema circular, tecido nunha peza de brocado, e envioullo.

Outra fonte, que denomina o poema *Xuanji Tu* ("Cadro da esfera que xira"), afirma que era un poema palindrómico só comprensible para Dou, o que explicaría por que ningunha das fontes da era Tan o reimprimiu, e que cando el o leu, abandonou a vida no deserto e volveu a Su Hui.

O texto do poema circulou continuamente na China medieval e nunca se perdeu, mais durante a dinastía Song volveuse raro. A versión de 112 caracteres estaba incluída en fontes anteriores. Os primeiros fragmentos da versión de 840 caracteres datan dun texto do século X de Li Fang. Varias copias do século XIII foron atribuídas, falsamente, a famosas mulleres da dinastía Song. Na dinastían Ming o poema fíxose bastante popular e os estudosos descubriron 7940 formas de lelo. Tamén se menciona na historia *Flores no Espello*. O poema está colocado como unha matriz de vinte e nove por vinte e nove caracteres, e pode ser lido cara a adiante ou atrás, horizontal, vertical e diagonalmente, así como por cadros de cores.

[800px|center|miniatura|Versión en [simplificación da escritura chinesa|escritura chinesa simplificada e orixinal do poema palindrómico *Xuanji Tu* de Su Hui.]]

Durante a dinastía Qing introduciuse o carácter 心 (corazón) no centro do poema, así que agora ten 841 caracteres.

## Outros poemas 
Consérvanse outros poemas atribuídos a Su Hui, mais parecen datar do período Ming.

## Notas 
## Véxase tamén 
### Bibliografía 
*Hinton, David (2008). *Classical Chinese Poetry: An Anthology*. Nova York: Farrar, Straus, and Giroux.  / .
*Wang, Eugene. "Patterns Above and Within: *Picture of the Turning Sphere* and Medieval Chinese Astral Imagination." In  Wilt Idema, ed., *Book by Numbers*, 49-89. Hong Kong: Hong Kong University Press, 2007.

### Ligazóns externas 
*